**Likumprojekta “Grozījums Muitas likumā”**

**sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Likumprojekta “Grozījums Muitas likumā” (turpmāk – likumprojekts) mērķis ir nodrošināt Ministru kabineta 2019. gada 17. decembra sēdes protokola Nr. 59 74. § 3. punktā dotā uzdevuma izpildi par Valsts ieņēmumu dienesta (turpmāk – VID) kompetences paplašināšanu, veicot pārrobežu pasta sūtījumu kontroli, lai atklātu Pasta likumā noteiktos aizdomīgos pasta sūtījumus.  Likumprojekts stāsies spēkā vispārējā kārtībā. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Likumprojekts izstrādāts, lai nodrošinātu Ministru kabineta 2019. gada 17. decembra sēdes protokola Nr. 59 74. § 3. punktā dotā uzdevuma izpildi par VID kompetences paplašināšanu attiecībā uz aizdomīgu pasta sūtījumu pārbaudi, izņemšanu, glabāšanu un iznīcināšanu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | [1] Likumprojekta mērķis ir noteikt muitas iestāžu veicamās darbības, konstatējot aizdomīgo pasta sūtījumu[[1]](#footnote-1), to izņemšanu, glabāšanu un iznīcināšanu. Tādējādi nepieciešams veikt grozījumus Muitas likumā, nosakot:  1) muitas iestādes rīcību ar aizdomīgajiem pasta sūtījumiem. Proti, ja muitas amatpersonas sadarbībā ar VAS “Latvijas Pasts” darbinieku pasta sūtījumu šķirošanas vietā konstatē aizdomīgu pasta sūtījumu, muitas amatpersona informē pasta komersantu, ka nepieciešams apturēt šāda pasta sūtījuma nosūtīšanu adresātam;  2) muitas iestādes tiesības izņemt aizdomīgo pasta sūtījumu, nogādāt to VID un uzglabāt, vienlaikus uzaicinot pasta sūtījuma adresātu 30 dienu laikā ierasties VID tā atvēršanai;  3) muitas iestādes tiesības noteikt kārtību, kādā pasta sūtījumu atdod saņēmējam, ja tajā nav konstatētas narkotiskās vai psihotropās vielas vai to prekursori;  4) muitas iestādes rīcību gadījumos, kad aizdomīgais pasta sūtījums nesatur narkotiskās vai psihotropās vielas vai to prekursorus, bet satur citas pārsūtīšanai aizliegtas vielas vai priekšmetus.  [2 Ierobežotas pieejamības informācija]  [3 Ierobežotas pieejamības informācija]  [4] Ja persona (pasta sūtījuma saņēmējs) ieradīsies saņemt aizdomīgo pasta sūtījumu (uzrādot personu apliecinošu dokumentu), muitas amatpersona par to paziņos NMPP un pieaicinās NMPP amatpersonu piedalīties pārbaudē. Aizdomīgo pasta sūtījumu personas klātbūtnē atvērs un tā saturam veiks eksprestestu. Ja eksprestests uzrādīs narkotisko vielu klātbūtni, NMPP amatpersona saskaņā ar Kriminālprocesa likuma 370. panta pirmo daļu, jo pastāv reāla iespēja, ka noticis noziedzīgs nodarījums, pieņems lēmumu par kriminālprocesa uzsākšanu un kriminālprocesa ietvaros veiks turpmākās procesuālās darbības, aizturēs personu(‑as), kuras(-u) aizdomīgajā pasta sūtījumā konstatēta narkotiskā viela, izņems no personas vielu, pašu pasta sūtījumu un/vai citas mantas un dokumentus. Ja eksprestests neuzrādīs narkotisko vielu klātbūtni un pasta sūtījums nesaturēs citas brīvai apritei aizliegtas vielas un priekšmetus vai vērtības, pasta sūtījumu atdos personai (saņēmējam). Ja muitas amatpersonas, veicot pārrobežu pasta sūtījuma kontroli, konstatēs, ka sūtījums satur brīvai apritei aizliegtas vielas vai priekšmetus, muitas iestāde pasta sūtījumu tā adresātam neizsniegs un par to nekavējoties informēs kompetento iestādi. Ja personai saistībā ar izņemto un iznīcināto pasta sūtījumu radīsies mantiskais zaudējums vai nemantiskais kaitējums, kas tai nodarīts ar valsts pārvaldes iestādes prettiesisku administratīvo aktu vai prettiesisku faktisko rīcību, tā saskaņā ar Valsts pārvaldes iestāžu nodarīto zaudējumu atlīdzināšanas likumu varēs vērsties VID.  [5] Šobrīd NMPP uzsākto kriminālprocesu skaits saistībā ar pārrobežu pasta sūtījumiem strauji pieaug. 2019. gadā uzsāktie kriminālprocesi par narkotisko vielu sūtījumiem ar VAS “Latvijas Pasts” starpniecību veido 83 % jeb 682 uzsāktos kriminālprocesus no visiem NMPP par narkotiskajām vielām uzsāktajiem kriminālprocesiem. Pasta sūtījumos atrodas dažādu veidu narkotiskās un psihotropās vielas, pārsvarā tās ir *MDMA*, marihuāna, hašišs, *LSD*, amfetamīns, halucinogēnās sēnes, retāk sastopams kokaīns un heroīns, kā arī dažādi aizliegtie medikamenti, piemēram, *SUBUTEX* tabletes. Visbiežāk pasta sūtījumos konstatēto vielu apjoms ir līdz 10 gramiem. Lielākā daļa pasta sūtījumu ar narkotiskajām vielām Latvijā nonāk no Nīderlandes Karalistes, kā arī neliela daļa no Spānijas, Apvienotās Karalistes, Beļģijas un Vācijas.  [6] Par pārkāpumiem saistībā ar narkotisko un psihotropo vielu pārvietošanu pāri valsts robežai ir paredzēta kriminālatbildība. Krimināllikuma 190.1panta pirmajā daļā paredzēta kriminālatbildība par narkotiskas vai psihotropas vielas, šo vielu izgatavošanai paredzēto izejmateriālu (prekursoru) vai to saturoša izstrādājuma, kuru aprite ir aizliegta vai ierobežota, kā arī par radioaktīvas vai bīstamas vielas, stratēģiskas nozīmes preces vai citas vērtības, sprāgstvielas, ieroča, munīcijas pārvietošanu pāri Latvijas Republikas valsts robežai jebkādā nelikumīgā veidā. Šī panta otrā daļa paredz atbildību par tām pašām darbībām, ja tās izdarījusi personu grupa pēc iepriekšējas vienošanās vai tās izdarītas lielā apmērā, bet trešā daļa – ja tās izdarījusi organizēta grupa. |
|  |  |  |
| 3. | Projekta izstrādē iesaistītās institūcijas un publiskas personas kapitālsabiedrības | Finanšu ministrija (VID) |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Galvenās mērķgrupas ir personas, kuras veic neatļautas darbības ar narkotiskajām un psihotropajām vielām, prekursoriem un jaunajām psihoaktīvajām vielām**.** |
| 2. | Tiesiskā regulējuma ietekme uz tautsaimniecību un administratīvo slogu | Likumprojekta tiesiskais regulējums paredz VID jaunas tiesības un pienākumus, kā arī veicamās darbības. Muitas iestāde kontrolēs pārrobežu pasta sūtījumus, lai atklātu aizdomīgus pasta sūtījumus, un izņems, atvērs, glabās un iznīcinās aizdomīgos pasta sūtījumus.  Kopējais VID administratīvais slogs nemainās, jo līdz ar jaunu funkciju ieviešanu netiks veiktas iepriekš izdarītas darbības attiecībā uz kriminālprocesu. |
| 3. | Administratīvo izmaksu monetārs novērtējums | Administratīvo izmaksu monetārais novērtējums netiek veikts saskaņā ar Ministru kabineta 2009. gada 15. decembra instrukcijas Nr. 19 “Tiesību akta projekta sākotnējās ietekmes izvērtēšanas kārtība” 25. punktu, jo administratīvās izmaksas (naudas izteiksmē) gada laikā mērķgrupai, ko veido fiziskas personas, nepārsniedz 200 *euro*, bet mērķgrupai, kuru veido juridiskas personas, – 2000 *euro*. |
| 4. | Atbilstības izmaksu monetārs novērtējums | Likumprojekts neparedz atbilstības izmaksas. |
| 5. | Cita informācija | Nav |

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| |  |  |  |  |  |  |  |  | | --- | --- | --- | --- | --- | --- | --- | --- | | **III. Tiesību akta projekta ietekme uz valsts budžetu un pašvaldību budžetiem** | | | | | | | | | Rādītāji | 2020 | | Turpmākie trīs gadi (*euro*) | | | | | | 2021 | | 2022 | | 2023 | | saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | izmaiņas, salīdzinot ar vidēja termiņa budžeta ietvaru 2021. gadam | | 1 | 2 | 3 | 4 | 5 | 6 | 7 | 8 | | 1. Budžeta ieņēmumi | 0 | 0 | 0 | 0 | 0 | 0 | 0 | | 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 | | 1.2. valsts speciālais budžets | 0 | 0 | 0 | 0 | 0 | 0 | 0 | | 1.3. pašvaldību budžets | 0 | 0 | 0 | 0 | 0 | 0 | 0 | | 2. Budžeta izdevumi | 0 | 0 | 0 | 2 359 | 0 | 2 359 | 2 358 | | 2.1. valsts pamatbudžets | 0 | 0 | 0 | 2 359 | 0 | 2 359 | 2 359 | | 2.2. valsts speciālais budžets | 0 | 0 | 0 | 0 | 0 | 0 | 0 | | 2.3. pašvaldību budžets | 0 | 0 | 0 | 0 | 0 | 0 | 0 | | 3. Finansiālā ietekme | 0 | 0 | 0 | – 2 359 | 0 | – 2 359 | – 2 359 | | 3.1. valsts pamatbudžets | 0 | 0 | 0 | – 2 359 | 0 | – 2 359 | – 2 359 | | 3.2. speciālais budžets | 0 | 0 | 0 | 0 | 0 | 0 | 0 | | 3.3. pašvaldību budžets | 0 | 0 | 0 | 0 | 0 | 0 | 0 | | 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 2 359 | 0 | 2 359 | 2 359 | | 5. Precizēta finansiālā ietekme | X | 0 | X | 0 | X | 0 | 0 | | 5.1. valsts pamatbudžets | 0 | 0 | 0 | 0 | | 5.2. speciālais budžets | 0 | 0 | 0 | 0 | | 5.3. pašvaldību budžets | 0 | 0 | 0 | 0 | | 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Lai nodrošinātu likumprojektā VID muitas amatpersonām noteikto jauno veicamo darbību veikšanu, VID 2021. gadā un turpmāk no Finanšu ministrijas budžeta programmas 33.00.00 “Valsts ieņēmumu un muitas politikas nodrošināšana” ir nepieciešams finansējums 2 359 EUR apmērā.  Kopējo papildus nepieciešamo finansējumu veido:   * pasta izdevumi, nosūtot uzaicinājumus aizdomīgo pasta sūtījumu adresātiem, – 819 EUR; * aizdomīgo pasta sūtījumu uzglabāšana – 350 EUR; * aizdomīgo pasta sūtījumu sagatavošanai iznīcināšanai – 100 EUR; * aizdomīgo pasta sūtījumu iznīcināšana – 1 090 EUR. | | | | | | | | 6.1. detalizēts ieņēmumu aprēķins | | 6.2. detalizēts izdevumu aprēķins | | 7. Amata vietu skaita izmaiņas | Nav attiecināms. | | | | | | | | 8. Cita informācija | 2021. gadā un turpmāk nepieciešamais finansējums 2 359 EUR apmērā tiks nodrošināts Finanšu ministrijas budžeta programmas 33.00.00 “Valsts ieņēmumu un muitas politikas nodrošināšana” piešķirtā finansējuma ietvaros. | | | | | | | |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Saistītie tiesību aktu projekti | Vienlaikus ar šo likumprojektu ir izstrādāts un tiek virzīts likumprojekts “Grozījumi likumā “Par Valsts ieņēmumu dienestu”” un likumprojekts “Grozījumi Pasta likumā”. |
| 2. | Atbildīgā institūcija | Finanšu ministrija (VID) |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Likumprojekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Lai risinātu informatīvajā ziņojumā “Par risinājumu Valsts ieņēmumu dienesta Nodokļu un muitas policijas pārvaldes resursu efektīvai izmantošanai, ierobežojot narkotisko un psihotropo vielu un to prekursoru sūtījumu nelielos apmēros ar pasta starpniecību nonākšanu Latvijā” norādīto problēmsituāciju saistībā ar pasta sūtījumu kontroli un aizdomīgo sūtījumu identificēšanu, izstrādāts likumprojekts un saistītie likumprojekti “Grozījumi likumā “Par Valsts ieņēmumu dienestu”” un “Grozījumi Pasta likumā”.  Ievērojot, ka informatīvajam ziņojumam “Par risinājumu Valsts ieņēmumu dienesta Nodokļu un muitas policijas pārvaldes resursu efektīvai izmantošanai, ierobežojot narkotisko un psihotropo vielu un to prekursoru sūtījumu nelielos apmēros ar pasta starpniecību nonākšanu Latvijā” ir piešķirts ierobežotas pieejamības statuss, tādējādi likumprojektam un saistītajiem likumprojektiem “Grozījumi likumā “Par Valsts ieņēmumu dienestu”” un “Grozījumi Pasta likumā” un to anotācijām arī nepieciešams noteikt ierobežotas pieejamības statusu. |
| 2. | Sabiedrības līdzdalība projekta izstrādē | Ņemot vērā, ka likumprojektam un saistītajiem likumprojektiem “Grozījumi likumā “Par Valsts ieņēmumu dienestu”” un “Grozījumi Pasta likumā” un to anotācijām ir noteikts ierobežotas pieejamības statuss, sabiedrības līdzdalību nenodrošina.  Vienlaikus par izstrādāto likumprojektu un tā anotāciju pirms iesniegšanas Ministru kabinetā no VAS “Latvijas Pasts” un Latvijas Darba devēju konfederācijas ir saņemti atzinumi. |
| 3. | Sabiedrības līdzdalības rezultāti | Likumprojekta izstrādes laikā saņemti VAS “Latvijas Pasts” un Latvijas Darba devēju konfederācijas atzinumi ar iebildumu, ka VAS “Latvijas Pasts” nav kapacitātes un spēju izdibināt, kāds tieši ir aizdomīgā pasta sūtījuma saturs.  Lai ierobežotu narkotisko un psihotropo vielu un to prekursoru sūtījumu nelielos apmēros ar pasta starpniecību nonākšanu Latvijā, 2019. gada 11. jūlijā un 3. septembrī notika sanāksmes, kurās piedalījās Satiksmes ministrijas, Iekšlietu ministrijas, Valsts policijas, VID, Ģenerālprokuratūras un VAS “Latvijas Pasts” pārstāvji. Minēto sanāksmju rezultātā rasts risinājums attiecībā uz kārtību, kādā notiktu aizdomīga pasta sūtījuma identificēšana.  Risinājums aizdomīga pasta sūtījuma identificēšanai ir sniegts informatīvajā ziņojumā “Par risinājumu Valsts ieņēmumu dienesta Nodokļu un muitas policijas pārvaldes resursu efektīvai izmantošanai, ierobežojot narkotisko un psihotropo vielu un to prekursoru sūtījumu nelielos apmēros ar pasta starpniecību nonākšanu Latvijā”.  Tādējādi VAS “Latvijas Pasts” un Latvijas Darba devēju konfederācijas minētais iebildums ņemts vērā un plānotā aizdomīga pasta sūtījuma identificēšanas kārtība ir paskaidrota likumprojekta anotācijā atbilstoši informatīvajā ziņojumā “Par risinājumu Valsts ieņēmumu dienesta Nodokļu un muitas policijas pārvaldes resursu efektīvai izmantošanai, ierobežojot narkotisko un psihotropo vielu un to prekursoru sūtījumu nelielos apmēros ar pasta starpniecību nonākšanu Latvijā” piedāvātajam risinājumam.  VAS “Latvijas Pasts” iebildums attiecībā uz to, ka VID un Valsts policijai būtu jāvienojas savā starpā par sadarbību, savukārt pasta komersantam būtu jānosaka viens sadarbības partneris – vai nu VID, vai Valsts policija –, kam nodot visus aizdomīgos sūtījumus, pēc kuru saņemšanas minētās institūcijas varētu veikt savā kompetencē esošās darbības ar aizdomīgajiem pasta sūtījumiem, ir ņemts vērā. Likumprojekta “Grozījumi Pasta likumā” 26. panta otrā daļa precizēta, paredzot, ka aizdomīgie sūtījumi nekavējoties tiks nodoti tikai VID (t. i., muitas amatpersonai). |
| 4. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | VID, Finanšu ministrija, Tieslietu ministrija, Iekšlietu ministrija, Satiksmes ministrija |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Likumprojekts paplašina muitas iestādes tiesības attiecībā uz pārrobežu pasta sūtījumu pārbaudi, kontroli, izņemšanu, glabāšanu un iznīcināšanu.  Likumprojektam nav ietekmes uz jaunu institūciju izveidi, esošu institūciju likvidāciju vai reorganizāciju. Nav nepieciešams veidot jaunas darba vietas, likumprojektā noteiktās prasības paredzēts īstenot esošo cilvēkresursu ietvaros. |
| 3. | Cita informācija | Nav |

Finanšu ministrs J. Reirs

Bundzis 67120753

[Andrejs.Bundzis@vid.gov.lv](mailto:Andrejs.Bundzis@vid.gov.lv)

v\_sk. = 1944

1. Saskaņā ar likumprojektā “Grozījumi Pasta likumā” ietverto definīciju aizdomīgs pasta sūtījums ir pārrobežu pasta sūtījums, par kuru ir aizdomas, ka tas satur narkotiskās vai psihotropās vielas, šo vielu izgatavošanai paredzētos izejmateriālus (prekursorus), jaunas psihoaktīvas vielas vai to saturošus izstrādājumus. [↑](#footnote-ref-1)